Huisgenoot gesels met die heel beste skoolhoof in Suid-Afrika | Huisgenoot
Renate van der Westhuizen. Foto: Instagram skermgreep.
Al het sy en haar personeellede alles uitgehaal en flink planne beraam om tydens die inperking hul leerders te bly onderrig, het Renate van der Westhuizen "regtig nie verwag" om met 'n gesogte toekennings van die nasionale departement van basiese onderwys bekroon te word nie.
"Dit was alles onverwags, en dit was 'n ervaring wat my nederig stem," sê die skoolhoof van Apex Hoërskool in Eerste Rivier, Kaapstad, wat pas as die wenner in die kategorie vir die beste sekondêre leierskap aangewys is.